.

**Проект!**

**ДО**

**ОБЩИНСКИ СЪВЕТ**

**КАЙНАРДЖА**

**ДОКЛАДНА ЗАПИСКА**

относно изменение на Наредба за определяне и администриране на местни такси и цени на услуги в община Кайнарджа

Дами и господа общински съветници, уважаеми кметове,

С Наредбата за определяне и администриране на местните такси и цени на услуги в община Кайнарджа се уреждат отношенията, свързани с определянето и администрирането на местните такси и цени на предлаганите в община Кайнарджа услуги, реда и срока на тяхното събиране. **Причини, налагащи приемането на изменението на наредбата:**  актуализиране на наредбата с действащата нормативна уредба съгласно настъпилите поправки, изменения и допълнения в ЗМДТ. **Финансови и други средства, необходими за прилагане на новата уредба:** Проектът на предлаганото изменение и допълнение не изисква нови финансови или други средства.

Предвид гореизложеното предлагам на Общински съвет Кайнарджа да приеме следното:

РЕШЕНИЕ

На основание чл. 21, ал.1, т.7 от ЗМСМА, във връзка с чл.6,7 и 8 от ЗМДТ, и съгласно Протест на зам.окръжен прокурор в Окръжна прокуратура Силистра с Изх. №567/17 от 02.03.2017 г. ,Общински съвет Кайнарджа изменя Наредбата за определяне и администриране на местните такси и цени на услуги в община Кайнарджа, както следва:

1. Чл.15, ал. 2 се изменя така: „ За имотите, които не са основни и няма да се ползват през цялата следваща година, частично освобождаване от такса по чл.13 за сметосъбиране, сметоизвозване и поддържане на депата за отпадъци се извършва чрез подаване на декларация до Община Кайнарджа в срок до 20 декември на предходната година. За поддържане на чистотата на териториите за обществено ползване собственика/ ците не се освобождават от такса.”
2. Отменя ал.3 на чл.15.
3. Ал.4 става ал.3
4. Отменя ал.5 на чл.15
5. Ал. 6 стават съответно ал.4.
6. Отменя целия раздел VІІ.
7. Чл.32 става чл.31.
8. Чл.33 става чл.32.
9. Чл.34 става чл.33
10. Чл.35 става чл.34
11. Отменя чл.36 от административно- наказателните разпоредби.
12. Чл.37 става чл.35.
13. Отменя т.5 от §1 на допълнителните разпоредби.

КМЕТ:

/Л. Сивев/

Изготвил докладна: Дияна Кирова- старши експерт „МДТ”